alexandrainst/scandi-wiki huggingface dataset:
Langrenn.com

Langrenn.com er en norsk nettavis og nettportal med nyheter, resultater, terminlister og mye annet innhold fra først og fremst langrennssporten. Nettstedet åpnet 2. november 2000.

Thomas Alsgaard, Espen Bjervig, Geir Skari og Thorodd Bakken stod bak etableringen.

Hovedkontoret lå først i Oslo, senere har forretningsadresse også vært i Nannestad, på Hamar og i Lillehammer. Siden 2010 har Hønefoss vært tilholdssted.

Innhold 

Skisporten har alltid stått sentralt på Langrenn.com, men det konkrete innholdet og hva som har fått mest fokus har variert opp gjennom årene.

Den første perioden hadde Langrenn.com egne nettsider (blogger) for flere landslagsløpere.

Utøvere som Bente Skari, Ella Gjømle, Frode Estil, Espen Bjervig, Odd-Bjørn Hjelmeset og Thomas Alsgaard var blant de som delte synspunkter, tanker og treningstips med videre på Langrenn.com.

Nyheter og resultater har alltid hatt en fremtredende plass på Langrenn.com.

Nettstedet har også resultatservice for andre kondisjonsidretter, disse er; skiskyting, rulleski, mosjonsløp, turritt på sykkel, triatlon, motbakkeløp, maraton, hinderløp og orientering.

Rennoversikter, terminlister, smøretips og produktnyheter er også blant innholdet man finner mye av på Langrenn.com i dag.

Trafikk og besøk 

Besøkstallene til Langrenn.com har vært stigende år for år. Tall fra Google Analytics forteller om en besøksrekord på 153.000 besøksøkter fra 116.000 unike brukere. Denne rekorden ble satt 18. februar 2018 i forbindelse med OL Pyeongchang.

Sesongen 2017/2018 (1. mai 2017 til 30. april 2018) hadde for øvrig Langrenn.com disse trafikktallene ifølge Google Analytics:

21,1 millioner sidevisninger i løpet av 9,1 millioner besøksøkter fra 2,6 millioner unike brukere. Hvert besøk varte i 2 minutter og 2 sekunder. Det daglige snittbesøket landet den sesongen på 24.800.

Administrasjon og finansiering 

Geir Nilsen er ansvarlig redaktør for Langrenn.com, det har han vært siden mars 2010. Før det hadde Trond Harald Sand denne rollen gjennom flere år. Langrenn.com AS har to ansatte, flere frilansere knyttet til seg, samt avtale med nyhetsbyrået NTB og fotobyrået NordicFocus.

Langrenn.com er finansiert gjennom annonseinntekter og fra og med november 2015 også ved inntekter fra abonnement i sin Pluss-seksjon.

Langrenn.com mottar ikke pressestøtte, er ikke tilgodesett med nullmoms på digitalt innhold slik som avisene og har heller ikke noen annen form for støtte verken fra det offentlige, Norges Skiforbund eller fra noe annet hold.

Langrenn.com eies av Langrenn.com AS, en bedrift som har flere nisjenettsteder for ulike kondisjonsidretter. Per november 2018 er dette Skirenn.com, Sykkelritt.com, Motbakke.com, Maraton42.com og OPN.no.

Referanser

Eksterne lenker 
 

Norske nettaviser
Langrenn
Heterogomphus thoas

Heterogomphus thoas er en bille som hører til gruppen hornbiller i familien skarabider (Scarabaeidae).

Utseende 
En stor, kraftig, brunsvart, blank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet middels langt og uthulingen nokså dyp, med to runde framspring fra pronotum over. Hunnene har én liten knøl på hodet, men ikke horn. Det uthulede området foran på pronotum har kraftig, nettmasket, litt rynkete mikroskulptur, men er uten hår. Pronotum er jevnt rundet, nokså blankt. Forleggen (protibia) har tre avrundede tenner på utsiden. Dekkvingene er fint punkterte og blanke.

Levevis 
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

Utbredelse 
Arten er utbredt i Brasil og Colombia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Heterogomphus Burmeister, 1847
 Heterogomphus thoas Burmeister, 1847

Kilder 
 Generic Guide to New World Scarab Beetles – Heterogomphus
 Dynastidae du monde- sjekkliste over artene

Eksterne lenker 
 Bilder av arten
 
 

Hornbiller
Dyr formelt beskrevet i 1847
Brasils insekter
Colombias insekter
Heterogomphus bicuspis

Heterogomphus bicuspis er en bille som hører til gruppen hornbiller i familien skarabider (Scarabaeidae).

Utseende 
En middelsstor, kraftig, svart, blank hornbille. Hannen har et middels langt, nokså rett horn på hodet, dette er litt kløvet i spissen, og to tettstilte, små knøler øverst  på pronotum, området under disse noe uthulet. Hunnen mangler horn, og pronotum er rundet uten framspring.

Levevis 
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

Utbredelse 
Arten er kjent fra fjellområder i Colombia og Bolivia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Heterogomphus Burmeister, 1847
 Heterogomphus bicuspis Endrödi, 1976

Kilder 
 Generic Guide to New World Scarab Beetles – Heterogomphus
 Dynastidae du monde- sjekkliste over artene

Eksterne lenker 
 Bilder av arten
 
 

Hornbiller
Colombias insekter
Bolivias insekter
Biller formelt beskrevet i 1976
Hviterusslands herrelandslag i volleyball

Hviterusslands herrelandslag i volleyball er det hviterussiske landslaget i volleyball for menn som konkurrerer for Hviterussland under Sommer-OL, Volleyball-VM og Volleyball-EM. Landslaget er rangert som nummer 50 på FIVBs verdensranking.

Se også
Hviterusslands kvinnelandslag i volleyball

Eksterne lenker
 
 Profil hos FIVB.org

Hviterussiske landslag
Landslag i volleyball
Volleyball i Hviterussland
Hviterusslands kvinnelandslag i volleyball

Hviterusslands kvinnelandslag i volleyball er det hviterussiske landslaget i volleyball for kvinner som konkurrerer for Hviterussland under Sommer-OL, Volleyball-VM og Volleyball-EM. Landslaget er rangert som nummer 45 på FIVBs verdensranking.

Se også
Hviterusslands herrelandslag i volleyball

Eksterne lenker
 
 Profil hos FIVB.org

Hviterussiske landslag
Landslag i volleyball
Volleyball i Hviterussland
AirPods

AirPods er et sett trådløse Bluetooth-hodetelefoner produsert av Apple. De ble lansert den 13. desember 2016. AirPods kommer sammen med et ladeetui, som lader AirPods trådløst.

Batteritiden er 5 timer per AirPod og 24 timer med ladeetuiet. AirPods kommer med Apples trødlåse chip W1, som gjør oppkobling enkelt, og de kobler seg lett opp til alle Apple-enheter. AirPods har taleassistenten Siri innebygget, som gjør at man kan ha telefonsamtaler, regulere volumet, spille av musikk og få veivisninger. AirPods setter musikken automatisk på pause når man tar dem ut av ørene, som er mulig på grunn av sensorene i AirPods.

Referanser 

Apple-produkter
Severija Janušauskaitė

Severija Janušauskaitė (født 22. oktober 1981 i Šiauliai i sovjetrepublikken Litauen i Sovjetunionen) er en litauisk teater- og filmskuespiller, regissør og komponist.

Liv og virke

Bakgrunn
Severija Janušauskaitės mor var lærerinne, faren elektroingeniør. I skolealderen fikk hun med seg kunstkurs og gikk på musikkskole, og begynte å komponere, blant annet skrev hun musikk til dukketater. I 2005 tok hun avslutningseksamen ved Det litauiske musikk- og teaterakademi.

Karriere
I 2014 ble hun kjent i Russland med rollen som Margarita i Anna Melikjans film Zvezda (russisk: Звезда – stjernen). Hun medvirket i mange flere russiske filmer og serier, som i Krëstnyj (Крёстный; 2014), som Brynhild i komedien Norveg (Норвег; 2015), Ryba-metsjta (Рыба-мечта – drømmefisk, 2016) og Optimisty (Оптимисты – optimister; 2017). Mellom 2004 og 2018 hadde hun roller i mer enn et dusin filmer og serier. Hun spilte også i den norske Honningfellen (2007) som Vaida Balandytė, og den svenske Kronjuvelerna som en fangevokter (2011).  

I Tyskland og internasjonalt ble kjent i rollen som Svetlana Sorokina i fjernsynsserien Babylon Berlin, der hun også sang tittelsangen «Zu Asche, zu Staub». 

Hun er gift med regissøren for dukketeateret i Vilnius og har en sønn fra sitt første ekteskap.

Referanser

Eksterne lenker 
 

Litauiske skuespillere
Litauiske komponister
Regissører
Personer fra Šiauliai
CD Santa Clara

Clube Desportivo Santa Clara er en portugisisk fotballklubb fra byen Ponta Delgada på øygruppa Azorene.

Sesonger

Spillerstall 
Oppdatert 31. oktober 2022.

Utlånte spillere

Referanser

Eksterne lenker 
 

Santa Clara
Santa Clara
Båtbuss (Karlstad)

Båtbuss er begrepet på en passasjerbåttrafikklinje i den svenske byen Karlstad opprettet av Karlstads og Hammarö kommuner for en del av den lokale kollektivtrafikken. Passasjerbåtene består stort sett av eldre sightseeingbåter med en tidstabell som er integrert med den øvrige busstrafikken.

Historien begynte i 2009 da busstrafikkselskapet Karlstadbuss med hjelp av rederiet Sola-Båten Rederi AB opprettet den såkalte Båtbusstrafik mellom Karlstad og Hammerö med båtene M/S «Sola III» bygd i 1950 og M/S «Sola IV» bygd i 1946. To år senere ble båten M/S «Nobella» kjøpt fra Bergslagskanalen og omdøpt til M/S «Sola V». I det samme året ble båtbusstrafikken utviklet med oppkjøpet av rederiet Tärnaline AB i Mellerud så man fikk tak på fire ekstra båter; M/S «Dalsland» bygd i 1949, M/S «Tärnan» bygd i 1948, M/S «Laxen» bygd i 1947 og M/S «Omega» i 1961. 

Etter Tärnaline AB gikk konkurs i våren 2014 måtte båtbusstrafikken omorganiseres med det nye rederiet Karlstads Sjötrafik AB som deretter anskaffet seg tre nye båter; MS «Monica Zäta» bygd i 1980, MS «Zarah Leander» bygd i 1952 og MS «Hulda III» bygd i 1968. Medregnet disse var «Laxen» og MS «Strömkarlen» leiet fra disses eierskap.

De svenske båtbussene har blitt populært som sightseeingbåter i sommersesongen ettersom de inngikk i busslinjene i sesongen 2014; Linje 91 Residenset-Mariebergsskogen, Linje 92 «Karlstad runt» , Linje 93 Inre Hamn, Linje 94 Karlstad-Skoghall, Linje 95 Karlstad-Hammarö-Kristinehamn. I tillegg til deres funksjon som sightseeingbåter for turister fungerte de også som regulære ferjebåter i sommertid for reisende.

Galleri

Referanser

Eksterne lenker 
 Karlstadsbuss Båtbuss

Ferger
Karlstad
Liste over ordførere i Berlevåg

Liste over ordførere i Berlevåg. Ved innføringen av formannskapslovene av 1837 ble Berlevåg en del av Tana formannskapsdistrikt (landkommune). I 1914 ble Tana delt i tre; i Berlevåg, Gamvik og Tana.

Referanser 

 
Ordførerlister i Troms og Finnmark
Macrodorcas moellenkampi

Macrodorcas moellenkampi er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen ca. 25 millimeter), slank, halvblank, mørkt røbrunlig hjortebille. Hannen har lange, rette kjever med tenner bare i spissen. Pronotum er rundet, tydelig bredere enn dekkvingene. Hunnen er blank, forkroppen fint og jevnt punktert.

Levevis 
Larvene utvikler seg i morken ved av løvtrær.

Utbredelse 
Arten er bare kjent fra det sørlige Kina (Sichuan, Yunnan).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Gruppen Cladognathini
 Slekten Macrodorcas Motschulsky, 1862
 Underslekten Pogonodorcus Seguy, 1954
 Macrodorcas moellenkampi (Nagel, 1924)
 Macrodorcas moellenkampi bomansi (Lacroix, 1981)
 Macrodorcas moellenkampi moellenkampi (Nagel, 1924)

Eksterne lenker 
 Bilde av arten
 
 

Hjortebiller
Biller formelt beskrevet i 1924
Kinas insekter
Vestre arktiske grenseområde

Vestre arktiske grenseområder er et grenseområde underlagt den russiske grensevakten med hovedkvarter i Murmansk. Grenseområdet ble etablert 1. april 2015. 
Ansvarområdet strekker seg fra norskegrensa i vest til Tajmyr i øst, og omfatter hovedsakelig kystlinjen og de russiske øyene i Nordishavet.

Ansvarsområder 
Før opprettelsen hadde grenseområdet en annen betegnelse og en annen inndeling. Det nye ansvarsområdet tar først og fremst for seg den 10 000 kilometer lange kystlinjen og de russiske øyene i Nordishavet. Oppgaven blir derfor hovedsakelig behandlet av den russiske kystvakta. Ansvaret for grensevakt på land, fra Treriksrøysa til Grense Jakobselv, ble overført til Karelen grenseområde i «de spesielle grenseområder» Murmansk oblast.

Fra 1. januar 2018 ble grenseområdet justert slik:

 Kovdor rajon og Kandalaksja rajon i Murmansk oblast
 Territoriell enhet Petsjenga rajon innenfor en arealstripe inkludert kystlinjen fra Varangerfjorden til vestsiden av Petsjengafjorden, tettstedet Liinakhamari, men ikke Grense Jakobselv, Høyde 503 Pisaritunturi og Petsjenga.
 Øyene utenfor Murmansk oblast, men ikke øyene i Kvitsjøen.
 Arkhangelsk oblast, Nenets autonome okrug, Jamalo-Nenetsk autonome okrug og Krasnojarsk kraj

Hendelser 

 I mai 2017 ble reketråleren «Remøy» arrestert for ulovlig reketråling og ført til Murmansk, hvor mannskapet ble liggende i flere uker
 I juni 2017 ble tråleren «Omega» arrestert for tyvfiske av kamtsjatkakrabbe i Barentshavet. Tråleren ble bordet fra et grensevaktskip og et helikopter med SPETSNAZ-soldater.

Referanser

Kilder 

 https://www.vestfor.ru/doc.html?id=3000195
 http://zakupki.gov.ru/epz/organization/view/info.html?organizationCode=08491000029
 https://regnum.ru/news/1890766.html
 http://nord-news.ru/news/2017/12/12/?newsid=98891
 https://gov-murman.ru/info/news/198017/
 https://www.korabel.ru/catalogue/company/pogranichnoe_upravlenie_federalnoy_sluzhby_bezopasnosti_rossiyskoy_federacii_po_zapadnomu_arkticheskomu_rayonu.html
 https://arhzan.ru/employer/detail/?companyId=577f9bbf-d833-4e91-9a42-192c88f720ff
 http://ps.fsb.ru/department.htm 

Russisk grensevakt
Allopeplus

Se Systematisk inndeling

Allopeplus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, nokså bred, blank, svart trebukk med en bred, gul flekk på dekkvingene. Antennene er kraftige og sagtakkede, omtrent halvparten så lange som kroppen. Pronotum er trapesformet. Dekkvingene er jevnbrede. Beina er middels lange, lårene nokså slanke, røde på bakbeina.

Utbredelse 
Arten er kjent fra Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Allopeplus Zajciw, 1961 
 Allopeplus cordifer Zajciw, 1961

Kilder 
 Liste over arter, med utbredelsesdata

Eksterne lenker 
 Bildegalleri 
 
 

Cerambycinae
Biller formelt beskrevet i 1961
Brasils insekter
Musikkfesten i Bergen

Musikkfesten i Bergen var en norsk musikkfest som ble avholdt fra 26. juni til 3. juli 1898.

Bakgrunn
I mange europeiske byer ble det avholdt musikkfester på 1800-tallet. Den første nordiske musikkfesten ble avholdt i København i 1888. Den andre nordiske musikkfesten ble avholdt i Stockholm i juni 1897.

Ifølge Aimar Grønvold var det Johan Bøgh som fikk ideen til å holde en norsk musikkfest samtidig med den store landsutstillingen i Bergen i 1898. Men det var Edvard Grieg som kom til å lede planleggingen. Han planla å invitere det nederlandske Concertgebouw-orkesteret til Bergen i forbindelse med festen. Da det kom melding fra Amsterdam om at Grieg hadde engasjert dette orkesteret, oppsto det en lang pressefeide om valget av orkester. Komiteen for musikkfesten hadde egentlig villet bruke norske musikere. Grieg kom særlig opp i uenigheter med komponisten Johannes Haarklou. Men da Grieg satte sin stilling inn på valget, fikk han det som han ville.

Musikkfesten

Musikkfestens konserter fant sted i en provisorisk sal på Nygårdshøyden.

Grieg dirigerte selv sin klaverkonsert op. 16 med Agathe Backer Grøndahl som solist (29. og 30. juni), samt operafragmentet Olaf Trygvason (op. 50, 1. og 2. juli) med Thorvald Lammers og andre. Erika Nissen spilte Christian Sindings klaverkonsert, og Agatha Backer Grøndahl sin egen klaversuite I Blaafjellet. Johan Svendsen oppførte sin 1. symfoni. Videre ble oppført Johan Selmers «Tyrkerne gaar mod Athen», Christian Sindings klaverkonsert, Iver Holters orkestersuite «Götz von Berlichingen», Johan Halvorsens «Vasantasena», Gerhard Schjelderups orkerstersuite «En hellig aften» og Ole Olsens symfoniske dikt «Asgaardsreien».

Det ble oppført mindre verker av Edmund Neupert, Thomas Tellefsen, Halfdan Kjerulf, Rikard Nordraak, Eyvind Alnæs, Johan Backer Lunde, Per Winge, Otto Winter-Hjelm og Christian Cappelen. De fleste komponistene dirigerte sine egne verker, mens korene ble dirigert av Ingolf Schjøtt.

I ettertid ble musikkfesten ansett som en suksess og en begivenhet i norsk musikkhistorie. Den kan anses som en tidlig forløper for de senere Festspillene i Bergen.

Referanser

Litteratur
 Aimar Grønvold: «Musikfesten i Bergen», i 

Musikkfestivaler i Vestland
Bergens historie
1898 i Norge
Gaute Høberg Vetti

Gaute Høberg Vetti (født 2. september 1998) er en norsk fotballspiller som spiller for .

Landslaget
6. november 2018 ble han tatt ut i sin første landslagstropp for  i kampen mot Tyrkia U21 (20. november).

6. september 2019 fikk han sin første U21-landskamp for Norge mot Kypros.

Referanser

Eksterne lenker 
 

Norske fotballspillere
Fotballspillere for Sarpsborg 08 FF
Fotballspillere for FK Bodø/Glimt
Fødsler i 1998
Aleksandr Vasiutin

Aleksandr Jurijevitsj Vasiutin (; født 4. mars 1995) er en russisk fotballspiller som spiller for den svenske klubben Djurgårdens IF Fotboll, på lån fra FK Zenit St. Petersburg.

Referanser

Eksterne lenker 
 

Russiske fotballspillere
Fotballspillere for FK Zenit St. Petersburg
Fotballspillere for FC Lahti
Fotballspillere for Sarpsborg 08 FF
Fotballspillere for Djurgårdens IF
Fødsler i 1995
Eman Marković

Eman Marković (født 8. mai 1999) er en norsk-bosnisk fotballspiller som spiller for den svenske klubben IFK Göteborg.

Landslaget
Han ble tatt ut i Norges tropp til U19-EM 2018 i  Finland.

Den 6. november 2018 ble han tatt ut i sin første landslagstropp for  i kampen mot Tyrkia U21 (20. november). 20. november 2018 fikk han sin første U21-landskamp for Norge mot Tyrkia.

Han ble tatt ut i Norges tropp til U20-VM 2019 i Polen.

Referanser

Eksterne lenker 
 

Norske fotballspillere
Norske fotballspillere i Sverige
Fotballspillere for Lyngdal IL
Fotballspillere for Molde FK
Fotballspillere for HŠK Zrinjski Mostar
Fotballspillere for Idrettsklubben Start
Fotballspillere for IFK Norrköping
Fødsler i 1999
Syndere

Syndere (originaltittel: A Free Soul) er et amerikansk drama fra 1931 regissert av Clarence Brown med Norma Shearer, Leslie Howard, Lionel Barrymore og Clark Gable.

For filmen ble Barrymore nominert til Oscar for beste skuespiller, Shearer for beste skuespillerinne og Brown for beste regi, hvor førstnevnte vant.

Handling 
Forsvarsadvokat Stephen Ashe forsvarer en beryktet gangster Ace Wilfong (spilt av Clark Gable) fra anklaget om drap, til tross for at Stephen kjenner til hans andre ulovlige aktiviteter. Stephen glir hele tiden dypere inn i alkoholisme. Ace og Stephen reiser en dag på camping-ferie sammen med Stephens lojale assistent Eddie.

Men etter tre måneders nøkternhet fra alkoholisme kjøper Stephen en flaske brennevin og går om bord på et tog til en ukjent destinasjon. Når han kommer hjem igjen oppdager han at resten av overklasse-familien hans har snudd ryggen til både ham og hans datter Jan Ashe, på grunn av hennes romantiske involvering til gangsteren Ace.

Skuespillere 
 Norma Shearer som Jan Ashe
 Leslie Howard som Dwight Winthrop
 Lionel Barrymore som Stephen Ashe
 Clark Gable som Ace Wilfong
 James Gleason som Eddie
 Lucy Beaumont som bestemor Ashe

Referanser

Eksterne lenker 
 

Kriminalfilmer fra USA
Rettsdramafilmer
Sort-hvitt-filmer
Engelskspråklige filmer
Filmer fra 1931
Dramafilmer fra USA
Astrid Hoem

Astrid Willa Eide Hoem (født 4. januar 1995) er en norsk politiker (Ap). Hun ble i 2020 valgt til leder i Arbeidernes Ungdomsfylking (AUF) etter å ha vært nestleder fra 2018–2020.

Bakgrunn og politisk virke 
Hoem er oppvokst i Kristiansund kommune i Møre og Romsdal. Hun ble medlem i AUF i 2009 og har siden den gang innehatt en rekke roller i organisasjonen. Hoem var leder for Kristiansund AUF, og også en av de overlevende fra terrorangrepet mot Utøya den 22. juli 2011. Hoem ble senere fylkesleder for AUF i Møre og Romsdal, og har i tillegg vært ansatt som politisk rådgiver for AUF. På AUFs landsmøte i 2016 ble Hoem innvalgt i AUFs sentralstyre, og satt i perioden 2016–2018 som leder for ressursgruppen for arbeid og utdanning. 

Under AUFs 56. ordinære landsmøte i 2018 ble Hoem enstemmig valgt som nestleder for organisasjonen i perioden 2018–2020. Hoem utgjorde da sammen med generalsekretær Sindre Lysø og leder Ina Libak AUFs ledelse. I forbindelse med 10-årsmarkeringen for terrorangrepet på Utøya deltok Hoem i debatten om terrorens påvirkning på det norske samfunnet. Sommeren 2021 lanserte Hoem og AUF kravet om en statlig ekstremismekommisjon i lys av 22. juli og angrepet på Al-Noor Moskeen i 2019. I Hurdalsplattformen, lansert 13. oktober 2021, ble det kjent at Arbeiderpartiet og Senterpartiet går inn for en slik kommisjon.

Hoem har tidligere studert utviklingsstudier ved Universitetet i Oslo.

Referanser

Eksterne lenker 
 
 

Ap-politikere
AUFs ledelse
Overlevende etter massedrapene på Utøya i 2011
Personer fra Kristiansund kommune
Alumni fra Universitetet i Oslo
Deb Haaland

Debra Anne Haaland (født 2. desember 1960 i Winslow i Arizona i USA) er en amerikansk jurist og politiker (demokrat) fra delstaten New Mexico. Haaland ble utnevnt til USAs innenriksminister 16. mars 2021.

Hun ble innvalgt representant i Representantenes hus 6. november 2018 med 59 % av stemmene og gjenvalgt i 2020 med 58% i valgkretsen 1. valgdistrikt. Hun var den ene av de to første kvinnelige representantene fra USAs urbefolkninger. Den andre var Sharice Davids fra delstaten Kansas.

Haaland ble født inn i en militær familie. Hennes mor var av urfolket laguna-pueblofolket, mens hennes far var norskamerikaner. Faren var krigsveteran fra Vietnamkrigen og ble gravlagt i 2005 med militære æresbevisninger. 

Haaland er utdannet jurist fra University of New Mexico. I hjemstaten er Haaland særlig kjent som tidligere leder for Det demokratiske parti i New Mexico og for sitt engasjement for urfolks rettigheter, for miljøvern, for fornybar energi, for å styrke det offentlige skoleverket og for universell helseforsikring (Patient Protection and Affordable Care Act).  Haaland er motstander av president Donald Trump.  Hun gikk kraftig i rette med presidenten da han kalte Haalands partifelle Elizabeth Warren for Pocahontas og da Brett Kavanaugh ble utnevn til føderal høyesterettsdommer. Før nominasjonen som demokratenes presidentkandidat i 2020, gikk hun først ut med støtte til Warren for hennes progressive profil, deretter støttet hun tidligere visepresident Joe Biden, som hun håpet ville bli en samlende kandidat.

Påtroppende president Joe Biden nominerte Haaland som innenriksminister i USA 17. desember 2020, med ansvar for forvaltning og vern av landområder i føderalt eie, inkludert saker som gjelder USAs urbefolkninger.  Haaland er den første innenriksministeren fra urbefolkningene.

Referanser

Eksterne lenker 
 
 
 
 Secretary Deb Haaland på Innenriksdepartementets nettsted
 Nettsted i Representantenes hus
 Valgkampvideo

Joe Bidens regjering
USAs innenriksministre
Personer fra Navajo County i Arizona
Kongressrepresentanter fra New Mexico
Medlemmer av Det demokratiske parti (USA)
Personer fra USA av norsk opphav
Jurister fra USA